ZAPISNIK
4. sjednice Vijeća Mjesnog odbora Miroševec,
održane 29. rujna 2025.
u objektu mjesne  samouprave Miroševec, Miroševečka c.131
s početkom u 20,00 sati

NAZOČNI ČLANOVI VIJEĆA: Zdravko Mišić, Sanja Kelčec-Ključarić, Krešimir Huzek, Andrija Čepin, Danijel Folnegović

Predsjedava: Krešimir Huzek, predsjednik Vijeća.
Zapisnik vodi: Krešimir Huzek 

Predsjednik konstatira da je nazočno  5  od ukupno 5  članova Vijeća, što znači da Vijeće može pravovaljano odlučivati te otvara 4. sjednicu Vijeća Mjesnog odbora.
Predsjednik daje na verifikaciju zapisnik 3. sjednice.
[bookmark: _Hlk183365156]	Vijeće jednoglasno prihvaća tekst zapisnika 3. sjednice Vijeća, održane dana 25. kolovoza 2025.	
Na prijedlog predsjednika, Vijeće jednoglasno prihvaća izmijenjeni

DNEVNI RED

1. Zaključak o davanju mišljenja na prijedlog odluke o izmjenama i dopunama Odluke o donošenju Prostornog plana Grada Zagreba – donošenje zaključka;
1. Zaključak o prijedlogu za sigurnosnu provjeru ograde kod Dječjeg vrtića Kolibri, Podružnica Potočić, Miroševečka cesta 89 – donošenje zaključka;
1. Zaključak o prijedlogu za postavljanje prometnog znaka na ulazu u odvojak Miroševečke ceste prema kbr. 173b – donošenje zaključka;
1. Pitanja, prijedlozi i obavijesti.


[bookmark: _Hlk177207557][bookmark: _Hlk177376089]Ad. 1.  Zaključak o davanju mišljenja na prijedlog odluke o izmjenama i dopunama Odluke o donošenju Prostornog plana Grada Zagreba – donošenje zaključka;
	U raspravi sudjeluju svi članovi Vijeća. 
	Vijeće jednoglasno donosi
ZAKLJUČAK
Zaključak o davanju mišljenja na prijedlog odluke o izmjenama i dopunama Odluke o donošenju Prostornog plana Grada Zagreba

	Daje se pozitivno mišljenje. 

Ad. 2.  Zaključak o prijedlogu za sigurnosnu provjeru ograde kod Dječjeg vrtića Kolibri, Podružnica Potočić, Miroševečka cesta 89 – donošenje zaključka;
 	U raspravi sudjeluju svi članovi Vijeća. 
	Vijeće jednoglasno donosi
ZAKLJUČAK
o prijedlogu za sigurnosnu provjeru ograde kod Dječjeg vrtića Kolibri, Podružnica Potočić, Miroševečka cesta 89
1. Razmotren je zahtjev građana vezano uz sigurnosnu provjeru novopostavljene limene ograde oko objekta Dječjeg vrtića “Kolibri”, Podružnica “Potočić” na lokaciji Miroševečka cesta 89.
2. Predlaže se hitna provjera da li je navedena ograda izvedena u skladu sa sigurnosnim propisima, budući Vijeće smatra da ograda nije adekvatna,  niti pruža potrebnu zaštitu djeci u obližnjem dječjem vrtiću, obzirom se radi o limenoj ogradi, koja ne može spriječiti niti dostatno ublažiti eventualni udar vozila. Naime, radi se o lokaciji s čestim prometnim nezgodama.
Također, na navedenoj lokaciji je planirana i gradnja nogostupa te je sukladno dogovorima ograda trebala biti uvučena, kako bi se uz nogostup dodatno postavili i zaštitni stupići.

Ad. 3.  Zaključak o prijedlogu za postavljanje prometnog znaka na ulazu u odvojak Miroševečke ceste prema kbr. 173b – donošenje zaključka;
U raspravi sudjeluju svi članovi Vijeća. 
	Vijeće jednoglasno donosi

ZAKLJUČAK
 o prijedlogu za postavljanje prometnog znaka na ulazu u odvojak Miroševečke ceste, prema kbr. 173b

1. Razmotren je zahtjev građana vezano za postavljanje prometnog znaka zabrane prometovanja za vozila veće mase na ulazu u odvojak Miroševečke ceste prema kbr. 173b. Naime, u odvojak Miroševečke ceste ulazi  se preko mosta koji je predviđen za prolazak osobnih vozila. Most učestalo koriste i puno veća i teža vozila (teretna vozila i kamioni), koji na taj način ugrožavaju sigurnost i stabilnost navedenog mosta, a samim time i građana.
2. Vezano uz gore navedeno, Vijeće predlaže održavanje terenskog očevida na lokaciji odvojak Miroševečke ceste, prema kbr. 173b, radi provjere sigurnosti mosta iz točke 1, odnosno postavljanja prometnog znaka zabrane prolaska za vozila teža od 3,5 tone.
3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.

Ad. 4.  Pitanja, prijedlozi i obavijesti
Predsjednik obavještava članove Vijeća o promjeni načina podnošenja zahtjeva za jednokratno korištenje prostora mjesne samouprave.

Završeno u  20,45 sati.
KLASA: 024-08/25-003/1722
URBROJ: 251-13-11-6/009-25-2
U  Zagrebu, 29. rujna 2025.
Zapisnik sastavio: Krešimir Huzek
Zapisnik tehnički i administrativno 
obradila: Sandra Šukunda	
               Predsjednik
Vijeća Mjesnog odbora Miroševec 
						           Krešimir Huzek    
[bookmark: _GoBack]
